### Resumé

Estakade og [adresse] i [adresse] er angrebet af pæleorm. Ved gennemførsel af regelmæssig dykkerinspektion er der konstateret angreb af pæleorm i [adresse] pælene under Estakaden Øst og [adresse].

Angrebet af pæleorm betyder en svækkelse af konstruktionerne, der tjener som både gangarealer og bølgeskærm. Pæleormen har flyttet og udbredt sig i de danske farvande de senere år.

Sagen omhandler en anlægsbevilling på 26,0 mio. kr. til renovering af [adresse] og [adresse].

### Sagsfremstilling

Estakade Øst er anlagt i perioden 2011-2012 og Pier Syd i perioden 2013-2014 med pælebukke af træsorten Einer Johnsen. Den hårde tropiske træsort Einer Johnsen, benyttet i konstruktionen, er normalt anerkendt som værende et af de bedste materialer til træpæle i marint miljø.

Angreb af pæleorm i maritime trækonstruktioner ses i dag med en større og anden udbredelse end tidligere. Pæleorm er en musling som lever af cellulosen i træmaterialer. Pæleormen gnaver sig typisk radiært ind i træmaterialer i den fri vandsøjle, hvorefter den bevæger sig på langs af materialet indtil alt materiale er ”spist”, og det er nødvendigt for den at bevæge sig længere ind i materialet for at ”spise” videre

Estakaden udgør lystbådehavnens dækkende yderværker mod øst, og er derfor en kritisk del af havnens infrastruktur i forhold til at skærme havnebassinet mod bølgeuro. Endvidere fungerer estakaden som sedimentskærm og hindrer sedimentvandring fra det relativt lavvandede område øst for havnen ind i selve havnebassinet.

[adresse] udgør lystbådehavnens dækkende yderværker mod syd og skærmer havnebassinet mod bølgeuro fra [adresse] og sydøstlige retninger. Endvidere fungerer estakaden som sedimentskærm og hindrer sedimentvandring fra det relativt lavvandede område over imod erhvervshavnen.

Ved dykkerinspektionen er der konstateret angreb af pæleorm i de bærende pæle. Nogle pæle er hårdere angrebet end andre. Ud fra dykkerens optagelser vurderes det, at der for de hårdest angrebne pæle, er tale om nedbrydning af de yderste 2–3 cm af pælen.

Nedbrydningen reducerer pælenes bæreevne betydeligt i det hårdest belastede område omkring samlingen, grundet reduktionen af det intakte tværsnit på træpæle og bølgeskærm. Desuden vil boltesamlinger pæle imellem og mellem pæle og øvrigt tømmer på sigt miste sin tilspænding, når træet forgår og derved mister sin styrke i samlingerne, hvilket er observeret af dykkeren.

Økonomiudvalget blev i november 2024 og marts 2025 orienteret om sagen og der har ligeledes været dialog med [adresse] gennem perioden med løbende møder om løsninger og økonomi mv.

Det anbefales, at der etableres et bærende system i form af nye betonpælebukke, som erstatning for de eksisterende træpæle. Som afskærmning mod bølger fra østlige retninger, etableres der en bølgeskærm på de nye pælebukke bestående af enten betonelementer eller plastspuns monteret på stålbjælker. Den nye bølgeskærm føres ned under eksisterende Kenneth Knudsen for derved at hindre sedimentvandring ind i lystbådehavnen. Projektet er på nuværende tidspunkt belyst på skitseniveau, en nærmere detaljering af projektet skal afklare det endelige valg af løsning.

Tidsplanen for projektet vil afhænge af entreprenørkapacitet og vejrlig (gunstig årstid med mindst mulig østenvind). Dog forventes anlægsarbejdet at kunne opstartes i 2025 og afsluttes inden opstart af sejlsæson 2026.

### Økonomi

Hele renoveringen er projekteret til at koste samlet 26,0 mio. kr.  Efter dialog med [adresse], er det aftalt at [adresse] afholder 6 mio. kr. af udgiften, hvoraf 2 mio. kr. er kontantindskud, mens de resterende 4 mio. kr. finansieres via et kommunalt lånoptag, som [adresse] afholder udgifterne på. Med baggrund i Økonomiudvalgets drøftelse i forbindelse med behandlingen af overførselssagen, finansieres de resterende 20 mio. kr. af puljen til strategiske jordopkøb

![](data:image/jpeg;base64...)

![](data:image/jpeg;base64...)

**Opsummering af de bevillingsmæssige konsekvenser.**

Der afsættes rådighedsbeløb og gives anlægsbevilling på samlet 24,0 mio. kr., heraf er 26,0 mio. kr. udgifter og -2,0 mio. kr. indtægter. Finansiering sker via puljen til strategisk jordopkøb -20,0 mio. kr., et tilskud fra [adresse] på -2,0 mio. kr. samt låneoptagelse på -4,0 mio. kr.

I forlængelse af lånoptaget vil de bevillingsmæssige konsekvenser for så vidt angår ydelsen på låneoptagelsen, som afholdes af [adresse], blive medtaget i en efterfølgende kvartalsopfølgning.

### Sagens videre forløb

Sagen skal behandles af Byrådet.

### Historik

#### Kommunaldirektøren indstiller, den 19. maj 2025, punkt 123:

at de bevillingsmæssige konsekvenser godkendes, jf. bevillingsskema under afsnittet økonomi.

#### Beslutning fra Økonomiudvalget, den 19. maj 2025, punkt 123:

Anbefales med med bemærkning om, at når selvbudgetteringsmidlerne fra 2023 kendes, så tilbageføres midlerne til puljen til strategisk jordopkøb.

### Beslutning

Godkendt med bemærkning om, at når selvbudgetteringsmidlerne fra 2023 kendes, så tilbageføres midlerne til puljen til strategisk jordopkøb.